			
	Budapest Főváros Önkormányzata


	
	

	
	   Pénzügyi Főpolgármester-helyettes valamint
   Városfejlesztési Főpolgármester-helyettes

	*1000078847722*
	*1000078847722*
	ikt. szám:
	FPH061 /5098 - 5 /2016
	
	tárgy:
Javaslat a X. kerület Gergely-bánya területére tervezett növénytelepítés támogatására

	
	előkészítő:
	Városigazgatóság Főosztály

	
	egyeztetésre megküldve:
a Fővárosi Közgyűlés állandó bizottságai és tanácsnokai részére




[image: fejlec_ff_0b.png]


[bookmark: _GoBack]Előterjesztés
a Közgyűlés részére
Tisztelt Közgyűlés!
A X. kerületben a Gergely utca – Sibrik Miklós út – Harmat utca – Noszlopy út átal határolt, mintegy 26 ha nagyságú területen helyezkedik el az úgynevezett Gergely-bánya, ahol az 1900-as évek elejétől termeltek ki agyagot és a bányaművelést 1992-ben befejezték. A felhagyott bányarészeket az 1950-es évektől építési és kommunális hulladékkal töltötték fel. 1989-től engedélyezetten csak inert hulladék kerülhetett lerakásra.
A bányaművelés felhagyása után 2004 végéig folyt rekultiváció.
A terület jelentős része alatt található kommunális hulladék bomlásának következtében gázképződés tapasztalható, míg a talaj- és esővizek a lerakott hulladékból kioldott szennyezőanyagok a határértéket jelentősen meghaladó mértékben csurgalékvíz-szennyezést okoznak. Emiatt a területen határozatlan idejű építési tilalom áll fenn, a hasznosítás lehetősége rendkívül korlátozott. Folyamatos gáz- és talajvíz-monitoringozást kell végezni, továbbá a bányapillérre épített néhány ház védelmében folyamatosan gázelszívót kell üzemeltetni.
A terület a Gergely utcai Ingatlanfejlesztő Kft. tulajdonában volt 2002-ben, amikor a Kőbányai Önkormányzat a Kft-t megvásárolta.A jelenlegi tulajdonos a Kőbányai Vagyonkezelő Zrt. 100 %-ban önkormányzati tulajdonban lévő társaság, melybe az említett Kft 2011-ben beolvadt.
A fentiekben bemutatott helyzet miatt a Kőbányai Önkormányzat folyamatosan, évente 100.000 -120.000 ezer forint összeget kénytelen a terület őrzésére, a gázelszívó rendszer üzemeltetésére, a környezetvédelmi monitoringozásra, valamint a növényzet ápolására, bővítésére fordítani.
A Kőbányai Önkormányzat levélben (1. sz. melléklet) kereste meg a Fővárosi Önkormányzatot azzal a kéréssel, hogy a Fővárosi Önkormányzat járuljon hozzá 10.000 ezer Ft összegű támogatással a Gergely- bánya területén megvalósítandó idei növénytelepítéshez.
A Kőbányai Önkormányzat elkészíttette a Gergely-bánya (42137/34 hrsz.) növénytelepítési tervét, melyet a 2. sz. melléklet tartalmaz. A terv szerint 393 db lombos fa, 122 db örökzöld fa és 715 db cserje kerül elültetésre a bánya területének DNy-i részén, a szomszédos, Noszlopy utcai lakótelepi házak közelében. A terv figyelembe veszi a korábbi növénytelepítések eredményességét, a rendelkezésre álló talajvizsgálati és tápanyagutánpótlási adatokat, valamint a keletkező metán kezelésére vonatkozó jövőbeni terveket.
Tekintettel arra, hogy az egykori bánya területére a mintegy 40 éven át hordott hulladék nem csak a kerületből, hanem Budapest egész területéről érkezett, javaslom, hogy a Gergely-bánya növénytelepítési céljaira a kerület támogatására a költségvetésben kerüljön elkülönítésre 10.000 ezer Ft. Javaslom továbbá, hogy az elkülönített előirányzat Támogatási Szerződéssel kerüljön felhasználásra, amely szerződést a 3. sz. melléklet tartalmazza.
Az előterjesztésben szereplő előirányzat rendezésére jelen Közgyűlésen külön napirend keretében kerül sor.
Kérjük a Tisztelt Közgyűlést, hogy az előterjesztést megtárgyalni és az alábbi határozati javaslatokat elfogadni szíveskedjen.


Határozati javaslat
A Fővárosi Közgyűlés úgy dönt, hogy:

a Kőbányai Önkormányzat által a X. kerület Gergely-bánya területén (hrsz: 42137/34) tervezett növénytelepítési feladatokat 10.000 ezer Ft összegben támogatja.


a Gergely-bánya területére tervezett növénytelepítés támogatási fedezetének biztosítása érdekében csökkenti a „845201 2016. évi költségvetésben nem tervezett feladatok kerete” cím kiadási, azon belül az önkormányzati beruházások előirányzatát 10.000 ezer Ft-tal, egyidejűleg azonos összeget vesz tervbe az új „843902 Helyi és kerületi önkormányzatoknak nyújtott egyéb támogatások” cím kiadási, azon belül az egyéb beruházási célú támogatások áht-n belülre előirányzaton.





jóváhagyja és megköti az előterjesztés 3. számú mellékletét képező, a Budapest X. kerület 42137/34 helyrajzi számon található Gergely-bánya területén tervezett növénytelepítésre vonatkozó Támogatási Szerződést, és felkéri a főpolgármestert a megállapodás aláírására.
határidő:	a TVI jóváhagyó nyilatkozatának beérkezését követő 30 napon belül
felelős: 	Tarlós istván

Határozathozatal módja:
Az 1. és 2. határozati javaslt esetében minősített többséggel, a 3. határozati javaslat esetében egyszerű többséggel.
Budapest, 2016.  ………….……  „      „

	
dr. Bagdy Gábor 
főpolgármester-helyettes

	
	
dr. Szeneczey Balázs .
főpolgármester-helyettes





	Láttam:

	Sárádi Kálmánné dr.
főjegyző





mellékletek:
a Kőbányai Önkormányzat K/23409/2016/XV. sz. levele
X. ker. Gergely bánya (42137/34 hrsz) növénytelepítési terve (2016. szeptember)
Támogatási Szerződés



2 / 3
image1.png




